text: Flygtninge i tog gav op
  08 september 2015 kl. 05.44
  19 flygtninge, der hele mandag nægtede at forlade et tog i Rødekro, gav op og lod sig transportere væk til overnatning på en skole i Padborg.
  De 19 i toget ville ikke lade sig registrere i Danmark, men ønskede at rejse videre til Sverige.
  Toget stod hele mandag på stationen i Rødekro - men blev mandag aften kørt retur til Padborg med 19 flygtninge om bord, da det generede den øvrige togtrafik i Rødekro.
  - Til sidst forlod de 19 helt stilfærdigt toget i Padborg, oplyser vicepolitinspektør Jan Lambertsen tirsdag morgen hos Syd- og Sønderjyllands Politi.
  Rolig nat ved grænsen. #politidk http://t.co/he8u1PqXOy
  
  